Title: Tekijänoikeudet
Course: Digikurssi 2020

Osion tavoitteet:

- tunnet tekijänoikeuksien yleisperiaatteet
- osaat tarkistaa, mikä on tekijänoikeuksien mukaan sallitua ja mikä ei
- tunnet Turnitinin mahdollisuudet plagioinnin estämisessä

Tekijänoikeus tarkoittaa tekijän lähtökohtaista yksinoikeutta päättää teoksensa käytöstä. Muilla ei ole oikeutta käyttää teosta ilman tekijän lupaa. Laissa kielletty käyttäminen tarkoittaa esim. tallentamista, kopioimista tai julkista esittämistä ilman lupaa. Teoksia voivat olla esim. elokuvat, kirjalliset tuotokset, äänitteet, taidemaalaukset, tietokoneohjelmat ja kartat. Tekijänoikeus ei kuitenkaan suojaa teoksen sisältämiä ideoita eikä ajatuksia, vain sen toteutustapaa. Siksi aina kannattaa ensin kirjoittaa omat muistiinpanot ja niiden pohjalta oma teksti, jotta ei tulisi suoraan plagioineeksi. Oleellista on myös lähdeviitteiden oikea käyttäminen - annetaan tunnustus ideasta sille, kenelle se kuuluu!

Netissä julkaistu ei siis ole sama kuin vapaasti käytettävissä. Useat internetin käyttäjät haluavat kuitenkin jakaa omia teoksiaan suhteellisen vapaasti myös toisten käytettäväksi. Sitä varten on kehitetty Creative Commons -palvelu, jonka avulla tekijä voi itse liittää teoksensa yhteyteen kuvauksen niistä oikeuksista, jotka hän antaa teoksensa käyttäjille.

Tekijänoikeudet kaikkineen ovat aika mutkikas viidakko. Aina voi tarkistaa, kun on epävarma!

Muista että myös sinulla itselläsi on tekijänoikeus teoksiisi!

Ryhmänohjaaja huom! Jos näitä Turnitin-palautuksia alkaa tulla s-postiisi, klikkaa ilmoitusasetuksista ne pois:

Oman nimesi alta oikeasta yläkulmasta löytyy Asetukset > Ilmoituksien asetukset > Turnitin Tehtävä2 > OFF