Title: Kertaus: Netiketti ja tietoturva
Course: Digikurssi 2020 > Section: Netiketti ja tietoturva

Kysymys 1

Haittaohjelmista

Haittaohjelmat ovat ohjelmia, jotka estävät tietokoneen normaalia käyttöä mutta ne eivät välttämättä aina ole näkyviä. Haittaohjelmia on monenlaisia ja erilaisia motiiveja niiden käyttötarkoituksiin on useita, esimerkiksi kostaminen, vakoilu, pelkkä hupi tai raha.

Haittaohjelmat piilevät usein suoritettavissa ohjelmissa, mutta nykyään myös irralliset pienemmät tiedostot ovat yleistyneet. Suoritettaviksi ohjelmiksi lasketaan myös asennuspaketit, jotka ovat usein muotoa *.exe tai *.msi. Joskus tällaisen asennuspaketin seassa saattaa olla haittaohjelma, joka asentuu tietokoneelle samalla.

Voit puolustautua haittaohjelmia vastaan useilla erilaisilla virustentorjuntaohjelmilla. Windows-tietokoneissa löytyy myös sisäinen Windows Defender -ohjelma, ja pitämällä käyttöjärjestelmän päivitykset ajantasalla ehkäiset riskiä haittaohjelman saamiseen.

Tietokone kannattaa tarkistaa virustentorjuntaohjelmalla heti, jos jotakin epäilyttävää ilmenee, ja muutenkin muutaman kerran viikossa. Asennuspaketteja ladatessa kannattaa myös tarkistaa tiedosto ennen sen suorittamista/asentamista, koska jopa normaali asennuspaketti voi sisältää esimerkiksi mainosviruksen.

Tabletti tai älypuhelinkin on hyvä suojata jonkinlaisella virustentorjuntaohjelmalla. Esimerkiksi aikaisemmin mainittu Avast, tarjoaa myös mobiililaitteille/tableteille virustentorjuntaohjelman.

Tehtävä

Olet juuri opiskellut asioita haittaohjelmista. Ystäväsi Jaska on ladannut tiedoston, joka on nimeltään setup.exe, mutta hän kysyy apuasi.

Kannattaako Jaskan asentaa setup.exe-tiedosto suoraan vai ei? Jos ei niin mitä toimenpiteitä Jaskan on tehtävä?

- Kyllä.
Feedback: Jaska asensi setup.exe-tiedoston. Nyt hänen koneensa on tukossa ja toimii todella hitaasti. .exe-tiedostoja ei kannata asentaa ilman tarkistusta virustentorjuntaohjelmalla, ellet itse ole täysin varma, että tiedosto ei sisällä mitään haitallista. Tiedoston tarkistaminen ei kuitenkaan koskaan ole pahitteeksi.
- Ei.
Feedback: Muuten hyvä mutta Jaska haluaa tietää, mitä toimenpiteitä hänen pitäisi tehdä, että hänkin osaisi sanoa, voiko tiedoston asentaa vai ei.
- Ei. Jaskan tulisi tarkistaa setup.exe-tiedosto virustentorjuntaohjelmalla ennen asentamista.
Feedback: Hienoa! .exe-tiedoston tarkistaminen ei koskaan ole pahitteeksi ja aina kannattaa pyytää apua, jos on epävarma asiasta!
- Mikä on .exe-tiedosto?
Feedback: .exe-tiedosto on tiedostomuoto, jota käytetään usein ohjelmien asennuspaketeissa. Ne voivat kuitenkin sisältää haittaohjelmia ja on syytä, että niitä asentaa huolella! Lue vielä oppitunnin ensimmäisen osion teoriaosuus ja vastaa sitten uudelleen!

Kysymys 3

Netiketti

Jokaisella on oikeus yksityisyyteen, ja siitä kannattaa pitää kiinni. Mieti, millaisia tietoja ja kuvia jaat itsestäsi, kenelle niitä jaat ja kannattaako tietojasi luovuttaa kaikille nettisivustoille? Kerran nettiin jaettu sisältö voi jäädä sinne ikuisesti, vaikka se poistuisikin omista silmistäsi. Esimerkiksi omien henkilötietojesi jakamista netissä kannattaa välttää.

Netissä kannattaa huomioida myös, millaisia kuvia jaat muista henkilöistä. Toisen kuvaa ei voi jakaa ihan niin vain, vaan siihen tarvitaan suostumus.

Tehtävä

Kaverisi on jakanut kuvan sinusta ilman lupaa.

Saan siis jakaa kaveristani kuvan kysymättä lupaa?

- Kyllä
Feedback: No et saa jakaa. Lupa pitää kysyä.
- En
Feedback: Oikein! Lupa täytyy kysyä ensiksi kaverilta!
- Kyllä koska kaverinikin jakaa minusta kuvia ilman lupaa sekä kaikki muutkin tekevät sitä.
Feedback: Tämä ei kuitenkaan oikeuta sinua siihen, ja voit ilmiantaa kaverisi sisällön, jos hän levittelee kuviasi ilman lupaa!
- Kyllä koska kaverini on jo aikuinen
Feedback: Ikä ei oikeastaan vaikuta mitenkään tähän asiaan. Toisen kuvaa ei siltikään saa levittää ilman lupaa!

Kysymys 4

Netiketti asiaa

Netissä käyttäjiä on monia, joten hyvä käytös muita kohtaan on syytä muistaa. Ikävät kommentit ja kiusaaminen tuntuvat pahalta myös netissä. "Käyttäydy muita kohtaan samoin kuin toivoisit itseäsi kohtaan käyttäydyttävän" on hyvä muistisääntö, ja se kannattaa pitää mielessä netissä liikuttaessa.

Tehtävä

Olet päätynyt chattamaan tuntemattomien ihmisten kanssa, jotka tuntuvat käyttäytyvän hieman epäasiallisesti.

Saanko siis käyttäytyä epäasiallisesti verkossa?

- Kyllä jos en jää kiinni siitä :-D
Feedback: No et siltikään saa. Vaikka et saisi siitä mitään rangaistusta, ei se tarkoita, että se olisi oikein ja suvaittavaa.
- En koska myös netissä täytyy olla asiallinen
Feedback: Hyvä hyvä! Netissä käyttäydytään asiallisesti
- Kyllä koska netissä ei ole mitään erikoisempia sääntöjä.
Feedback: Netissä pätevät ihan samat säännöt kuin oikeassakin elämässä. Tarkista vielä netiketti-asiat uudelleen!

Kysymys 6

Verkkosivustot ja luotettavuus

Netissä on useita verkkosivustoja, foorumeita ja muita chattauspalveluita. Jos huomaat epäluotettavan näköisen sivuston, mutta haluat kuitenkin rekisteröityä kyseiseen sivustoon tai tarkistaa sitä, älä rekisteröidy omilla tunnuksillasi, joita käytät muissa palveluissa. Salasanaksikin voit valita jonkin muun.

Joissakin sivustoissa on myös URL-palkin eli osoiterivin vieressä lukon kuva. Lukko ilmaisee sen, että yhteys on salattu, eikä kukaan ulkopuolinen voi tarkastella sinun ja verkkosivuston välistä liikennettä. Tällaisia lukkoja käytetään esimerkiksi verkkopankkipalveluissa ja foorumeilla, koska yhteys halutaan salata ulkopuoliselta katselulta.

Tehtävä

Olet päätynyt verkkosivustolle, joka vaikuttaa ehkä hieman epäluotettavalta. Miten toimit?

- Rekisteröidyn normaalisti samoilla tunnuksilla kuin muuallekin.
Feedback: Ei kannata! Verkkosivusto saattaisi hyödyntää tietojasi, ja saada selville henkilökohtaisia tietojasi.
- Yritän saada selville, että onko kyseessä luotettava sivusto. Kysyn apua tarvittaessa joltakin, joka tuntee sivuston paremmin.
Feedback: Mutta mitä sitten, kun et saa sitä selville, tai ei löydy henkilöä, joka tuntisi sivuston?
- Selvitän luotettavuuden, jos en saa sitä selville, en rekisteröidy sivustolle tai rekisteröidyn sellaisilla tunnuksilla, joita en käytä muualla!
Feedback: Hyvä! Tämä on oiva vaihtoehto, olla joko rekisteröitymättä tai sitten rekisteröityä toisilla tunnuksilla, joita ei käytä muissa palveluissa. Näin minimoit riskin siitä, että saisit roskapostia/haittaohjelmia sen mukana tai luovuttaisit yksityistietojasi sivuston käyttöön.

Kysymys 7

Tehtävä

 Tähän osaat jo vastata aikaisempien netiketti-asioiden pohjalta ;-)

Saanko toimia verkossa yleisten sääntöjen vastaisesti, jos teen sen anonyymisti?

- Saan
Feedback: No et saa. Anonyymina on silti noudatettava samoja sääntöjä!
- En saa
Feedback: Hyvä! Verkossa pätevät anonyymeilläkin samat säännöt.
- Saan, koska kukaan ei tunnista minua, eikä saa sitä selville :-D
Feedback: Älä ole niin varma asiasta, ellet tietysti käytä useampaa välityspalvelinta/proxyä niin, että yhteyttäsi ei voida jäljittää tarkasti.

Kysymys 8

Luotettavuus

Verkossa tai sähköpostissa ei kannata luottaa kaikkeen. Joku henkilö saattaa huijata esimerkiksi esiintymällä yrityksen tai jonkun muun palvelun nimissä. Pankki tai poliisi eivät ikinä tiedustele henkilökohtaisia tietojasi, esimerkiksi sosiaaliturvatunnusta tai pankkitilin kirjautumistietoja, sähköpostin välityksellä!

Tehtävä

Jos joku esiintyy pankin tai poliisin nimissä, ja lähettää sinulle sähköpostiviestin, kannattaako siihen välttämättä luottaa?

- Ehdottomasti, poliisi ja pankki ovat luotettavia tahoja!
Feedback: Tämä ei välttämättä pidä paikkaansa verkossa, koska joku muu yksittäinen henkilö voi esiintyä pankin tai poliisin nimissä!
- Ei, koska joku voi yrittää huijata tällä tavalla.
Feedback: Hyvä! Pankki ja poliisi harvemmin tiedustelevat esimerkiksi henkilötietojasi sähköpostitse!
- Kyllä jos pankki tai poliisi pystyy todistamaan olevansa aito.
Feedback: Mutta millä tapaa? Mikä on se asia, josta aitouden tunnistaa? Nykyään tehdään paljon väärennöksiä, jotka ovat todella uskottavia normaalille ihmiselle.

Kysymys 9

Lisää haittaohjelmista

Haittaohjelmia voidaan myös linkittää niin, että linkki vie ulkoiselle sivustolle, joka sisältää haittaohjelman. Tästä syystä epäilyttäviä linkkejä kannattaa varoa. Esimerkiksi tuntemattomalta henkilöltä tulleet linkit, jotka ovat epäilyttäviä, voivat sisältää jonkin haittaohjelman tai muuta laitonta materiaalia. Kannattaa olla tarkkana!

Tehtävä

Kannattaako minun avata huoletta sähköpostissa mukana olevat linkit? Oletetaan, että kyseessä on tuntemattomasta sähköpostista tullut viesti!

- Kyllä, mitä linkit muka tekisivät?
Feedback: Ei kannata! Ne voivat ohjata ulkoiselle sivustolle, joka voi sisältää viruksen tai muun haittaohjelman!
- Ei aina, koska ne voivat sisältää jotakin epäilyttävää kuten haittaohjelman.
Feedback: Hyvä! Ei kannata aina luottaa kaikkeen liikaa!
- Riippuu siitä mihin linkit vievä eli mikä on siis niiden kohdeosoite.
Feedback: No ei kai? Mutta kysymys kuuluikin, että kannattaako aina? Et varsinaisesti vastannut siis kysymykseen. Jos ne vievät ulkoiselle sivustolle, jonka osoite on outo ja epäselvä, niin ei tietenkään kannata avata, mutta jos ne vievät asiallisen näköiselle sivustolle niin onko ok? Mistä siis päättelet pelkän kohdeosoitteen nimen perusteella koko sen sivuston luotettavuuden, jos kyseessä on luotettavan tuntuinen nimi.

Kysymys 10

IP-osoite

IP-osoite eli Internet protokolla on verkossa toimiva kohdeosoite. Jokainen tietokone, joka on kytketty verkkoon, omistaa oman IP-osoitteen, jonka avulla tieto välittyy toisiin tietokoneisiin ja myös omaan tietokoneeseen.

IP-osoitteen tehtävä on tuoda verkossa liikkuva tieto oikeaan osoitteeseen, ja samalla kytkeä tietokone verkkoon. IP-osoitetta voidaan verrata normaaliin osoitteeseen. Jos joku tietää sinun kotiosoitteesi, hän pystyy löytämään luoksesi ja taas toisinpäin. Sama asia pätee verkossakin.

IP-osoitetta voidaan kuitenkin käyttää väärin. IP-osoitteeseen saatetaan kohdistaa hyökkäyksiä verkossa esimerkiksi palvelunestohyökkäys. Palvelunestohyökkäyksessä kohdeosoitetta (IP-osoite) pommitetaan niin suurilla määrillä pyyntöjä, että kohdeosoite (IP-osoite) ei kykene enää vastaanottamaan kaikkia pyyntöjä, ja toiminta tästä syystä tukkeutuu. Yleensä palvelunestohyökkäys vain kaataa hetkellisesti nettiyhteyden, joskus se kuitenkin voi kestää muutamiakin tunteja.

Palvelunestohyökkäystä voidaan verrata vaikkapa lipunmyyntiin. Jos lähdetään siitä, että meillä on vain yksi lipunmyyjä ja aluksi asiakkaita tulee normaaliin tahtiin. Yhtäkkiä kuitenkin ilmestyy suuri määrä ihmisiä, ja yksi lipunmyyjä ei kykene käsittelemään heitä kaikkia kerralla. Palvelu hidastuu ja syntyy pitkä jono, joka täytyy käsitellä ajan kuluessa.

Palvelunestohyökkäys tunnetaan lyhyesti nimityksillä DoS tai DDoS riippuen sen tyypistä.

Tehtävä

Kannattaako minun paljastaa IP-osoitteeni ulkopuoliselle henkilölle?

- Kyllä
Feedback: Ei hyvä! Joku saattaisi tehdä hyökkäyksen (DDoS tai DoS) sinun verkkoosi! Kokeile uudelleen!
- Ei
Feedback: Hyvä! Ulkopuoliselle ei kannata antaa IP-osoitetta, koska hän saattaisi tehdä mahdollisen hyökkäyksen verkkoosi!
- En osaa sanoa
Feedback: IP-osoite on internet protokolla, joka on sinun Internet-yhteytesi tunnus. IP-osoitteen avulla voidaan verkossa tapahtuva liikenne ohjata oikeaan osoitteeseen. Yritäs nyt uudestaan ;)