Title: Tiedonhallinnan taidot - tunnistatko oppimisen tarpeesi?
Course: Digikurssi 2020 > Section: Tiedonhallinta

Tiedonhallintataitoihin kuuluu monenlaista osaamista:

- Osaat muotoilla kysymyksen ja rajata mielekkään aiheen vaikka esitelmään.
- Tiedät, mistä tietoa kannattaa etsiä.
- Osaat käyttää tehokkaasti tietokantoja, verkkokirjastoja ja hakukoneita.
- Osaat tulkita lähdeviitemerkintöjä.
- Arvioit tietoa kriittisesti.
- Löydät ja tunnistat keskeisen ja luotettavan tiedon.
- Analysoit oppimaasi ja luot oman näkemyksesi lähteisiin perustuen.
- Sovellat ja tulkitset tietoa tehtävää varten.
- Osaat tehdä lähdeviitteitä ja -luettelon.
- Kunnioitat tekijänoikeuksia.
- Osaat esittää tiedon kiinnostavasti.

Näitä taitoja harjoitellaan koko opiskelun ajan!

Tunnistatko, missä kohdissa sinulla on eniten kehittymisen varaa? Kyky tunnistaa oma osaamisensa ja toisaalta osaamisensa puutteet on tärkeä oppimisen taito. Ota tavaksi aktiivisesti ajatella, minkä jo osaat ja mihin kannattaa erityisesti panostaa.