Title: Mitä O365:sta löytyy?
Course: Digikurssi 2020 > Section: Tiedostot, tallennus ja jakaminen

O365:n monipuoliset sovellukset

Wilma-tunnuksella @edu.tampere.fi käytät Microsoftin OneDrive for Business -pilvipalvelua, joka joiltakin osin eroaa kotikäyttäjien OneDrivesta. Tämä on hyvä tietää, kun haet ohjeita johonkin asiaan.

O355:ssa näkyy aina vasemmassa ylänurkassa "ruudukko", josta saat auki kaiken muun.

Opinnoissa tarvitset paikan opintotöidesi tallentamiseen. Se on OneDrive. Kirjoitelmia ja tutkielmia tuotetaan Wordilla, esityksiä esimerkiksi PowerPointilla tai Swaylla. Formsilla voi luoda kätevästi esimerkiksi kyselytutkimuslomakkeen. Matematiikassa ja joissain reaaliaineissa tutustutaan Exceliin, jolla voidaan esimerkiksi laskea, lajitella ja luokitella tietoa tai tehdä kaavioita ja selkeitä taulukkoja.

OneNoteen kannattaa tutustua tarkemminkin. Sinne voi tallentaa ikään kuin muistikirjaan tekstiä, kuvia, ääntä, tiedostoja, tehtävälistoja yms. OneNoten puhelinsovelluksetkin ovat varsin näppäriä. Olisiko OneNotesta muistiinpanovihkoiksi ja ryhmätyöalustaksi?

Teams mahdollistaa yhteistyön esimerkiksi ryhmätöissä. Tutustu tarkemmin linkin kautta! Jaetut dokumentit (esimerkiksi Word) antavat myös mahdollisuuden siihen, että useampi ihminen voi vaikka yhtäaikaa kotoaan käsin rakentaa yhteistä tuotosta.

Outlook on sähköposti- ja kalenteriohjelma. Wilma on kuitenkin koulun ensisijainen viestintäväline. Kaikkia tarjolla olevia sovelluksia tuskin tarvitset.

O365 oman näköiseksi

Oikeasta yläkulmasta löydät käyttäjäkuvakkeen ja rataskuvakkeen, joista pääset tekemään mieleisiäsi mukautuksia: lisäämään kuvan, valitsemaan ulkoasuteeman, säätämään ilmoitusasetuksia. OneDrivessa rattaasta saa kielen vaihdettua.

EKSTRA: Käytätkö myös henkilökohtaista OneDriveä? Näin vältyt kirjautumisongelmilta!

Jos käytät myös henkilökohtaista OneDrive-tiliä, saattaa selain olettaa tilisi jatkuvasti väärin ja tuntuu, että vaikka kirjaudut koulun tiliin, selain heittää takaisin toiseen tiliin. Tähän kannattaa ottaa avuksi Google Chrome -selain ja siellä eri profiilit.

Voit siis luoda kaksi eri käyttäjää selaimeen ja käyttää näitä eri ikkunoissa. Käyttäjä luodaan valitsemalla selaimen oikeasta ylänurkasta oma profiili ja sieltä "muut henkilöt" --> "lisää". Sitä kautta voit määritellä toisen käyttäjän Chromelle ja pysyä toisessa ikkunassa kirjautuneena koulun OneDriveen ja toisessa henkilökohtaiseen.

Tässä näet kaksi eri käyttäjää eri ikkunoissa (kuva tietokoneen alapalkista): .