Title: Tiedonhallinta
Course: Digikurssi 2020

Jotta olisi jotain sisältöä omiin tuotoksiin, tarvitaan tiedonhankintaa ja tiedon kriittistä ja luovaa käsittelyä. Seuraavissa osioissa tutustutaan tietotekniikkaan suunnilleen siinä järjestyksessä, missä eri osaamista tarvitaan kuvan esittämässä tiedonhallinnan prosessissa. Lähdetään siis liikkeelle tiedonhankinnasta ja päädytään siihen, mistä saadaan kuvia ja kaavioita esitysgrafiikkaan.

Osion tavoitteet:
- löydät itsellesi mieluisan miellekarttaohjelman
- opit yhden uuden asian tehokkaasta tiedonhausta
- palautat mieleen ja syvennät osaamistasi tiedon kriittisestä arvioinnista
- tiedät, mitä TOKI tarjoaa sinulle opintojesi aikana

Tiedonhallinnan prosessiin kuuluu monenlaisia tunteita turhautumisesta innostukseen

Taitavaan tiedonhakuun kuuluu hyvää ajattelua suunnitteluvaiheessa, tehokasta tiedonhankintaa, huolellista tietolähteiden arviointia ja paljon omaa ajattelua. Tunteiden vaihtelu epätoivosta riemuun on aivan normaalia. Poimi alta joitakin vinkkejä tiedonhallintataitojesi parantamiseen.