Title: Digikurssin suoritusten seuranta ja kurssisuorituskriteerit
Course: Digikurssi 2020 > Section: Tervetuloa digikurssille!

Digikurssi johdattaa sinut askel askeleelta opastaen tarkistamaan, että osaat opiskelussa tarvittavia perustaitoja sekä tietotekniikan käytöstä että opiskelustrategioista. Voit opiskella omaan tahtiisi ja ohittaa nopeasti sen, mikä on jo ihan tuttua. Tavoitteena ei ole, että muistaisit kurssin jälkeen kaiken - tavoitteena on, että olet saanut muutaman elämää helpottavan jutun käyttöön ja osaat jatkossa hankkia tarvitsemasi tiedon tietokoneestasi ja eri ohjelmista. Tietotekniikan käyttöä ei opi muuta kuin tekemällä - mitä enemmän tekee, sitä sujuvammaksi tekeminen tulee - eikä asioita voi oppia muutoin kuin vähitellen harjoittelemalla. Ota siis muutama askel tämän kurssin aikana ja luota siihen, että opintojen aikana opit paljon lisää. Mitä enemmän jaksat treenailla nyt ihan omatoimisesti, sitä helpommin pääset kiinni erilaisiin opintotöihin takkuamatta tietokoneen takia.

Huomaa, että kurssilla on erilaisia aktiviteetteja. Kun kuvakkeena on sivu, sen alla on vain yksi sivu, mutta jos kuvakkeena on kirja, se sisältää monta eri sivua, jotka pitää kaikki käydä läpi.

Kirjan sisältö näkyy oikeassa laidassa esim. näin

Digikurssilla on käytössä suoritusten seuranta. Aineistojen ja tehtävien vieressä on aina ruutu, joka osoittaa sinulle osion suoritusvaiheen. Suoritukset näkyvät myös suoritusmittarissa. On selvää, että voit klikkailla tämän kurssin läpi lukematta ja kaverin työt kopioiden oppimatta mitään, mutta aika tyhmää ajankäyttöä ja pelleilyä se olisi, eikö?

DIGIKURSSIN HYVÄKSYTYN SUORITTAMISEN KRITEERIT

- Olet vastannut alkukyselyyn: Millaiseksi tietotekniikan käyttäjäksi koet itsesi?
- Olet tutustunut aineistoihin, tehnyt tehtävät ja itsearvioinnit (suoritusmittari väh. 95%).
- Olet tehnyt yhteenveto-osion tehtävät:
  - Olet tehnyt lopputestin digikurssin aiheista.
  - Olet palauttanut oman osaamisen arvioinnin (excel).
  - Olet palauttanut oman oppimisprosessin arvioinnin.
  - Olet antanut palautetta digikurssista ja sen suorittamisesta.