Title: Teamsissa opiskelu
Course: Digikurssi 2020

Osion tavoitteet

- lataat Teamsin työpöytäsovelluksen
- ymmärrät selain- ja sovellusversion erot
- osaat liittyä tiimiin
- osaat luoda tiimin
- osaat toimia tiimissa

Opiskelu etänä

Etäopiskelu vaatii opiskelijalta enemmän kuin lähiopetus. Lukio-opinnoissa on mahdollista suorittaa myös kursseja verkossa, jolloin on erittäin tärkeää hallita esimerkiksi omien töiden aikataulutus. Verkossa suoritettujen kurssien jaksot ja aikataulut poikkeavat normaalista lähiopetuksesta, joten ehdottomasti kannattaa ottaa kalenteri käyttöön! Verkkokursseista ja niiden suorittamisesta saat tietoa omalta opinto-ohjaajaltasi.

Verkkokurssien alustana käytetään sekä Moodlea että Teamsia. Moodlen kautta jaetaan materiaalia ja otetaan vastaan tehtäviä, Teamsissa voidaan pitää etäoppitunteja sekä myös jakaa materiaalia ja tehtäviä.

TESTAA OMIEN LAITTEIDEN TOIMIVUUS

Teams-kokouksissa on tärkeää, että sinulla on toimivat kuulokkeet, mikrofoni ja kamera. Kameran käyttöä ei aina edellytetä, mutta joissain tapauksissa se on tarpeen.
Näin testaat omien laitteiden toimivuuden:

1. Klikkaa Teamsin työpöytäsovelluksesssa profiilikuvaa oikeassa yläkulmassa.
2. Valitse asetukset
3. Valitse laitteet.
4. Voit soittaa itsellesi testipuhelun. Puhelussa puhut äänimerkin jälkeen jotain ja kuulet sen jälkeen viestin itse.
5. Kameran kuvan näet valikon alaosassa.
6. Jos äänet eivät kuulu, oma äänesi ei kuulu tai kuva ei näy, käy tarkastamassa tietokoneesi asetukset.