Title: Mitä tekstinkäsittelystä tulisi tietää?
Course: Digikurssi 2020 > Section: Tekstinkäsittely

1. Tekstin muotoilun tarkoitus on tehdä siitä selkeä ja helposti luettava. Älä käytä sekaisin erilaisia korostuksia vaan valitse pelkistetyn tyylikäs linja - ei siis lihavointia ja alleviivausta samaan sanaan eikä välttämättä edes samaan tekstiin.
2. Yksinkertainen ja selkeä perusfontti sopii koulutöihin ja työelämän asiakirjoihin.
3. Yhtenäinen tyyli säilyy, kun käytät automaattisia otsikkomuotoiluja. Silloin saat tarvittaessa lisättyä myös automaattisen sisällysluettelon.
4. Kappalejako tehdään tavallisimmin tyhjällä välillä, joka tulee automaattisesti enteriä painaessa. Kappaleen alkusisennystä ei silloin käytetä.
5. Jos tarvitse sisennyksiä, käytä tabulaattoria. Myös luetteloissa voi tehdä automaattisesti sisennettyjä alakohtia.
6. Tarkista-valikosta löytyy paljon hyödyllisiä toimintoja, kuten
  - kieliasun tarkistus halutulla kielellä (omaa ajattelua on kuitenkin käytettävä, koska järjestelmä ei tunnista kaikkea)
  - sanamäärä
  - Lue ääneen -toiminto, josta on hyötyä erityisesti lukihäiriöisille.
  - Kommentti-toiminto, jolla voi käydä keskustelua yhdessä työstettävästä tekstistä ja antaa palautetta
7. Jos tarvitaan tekstiviitteet ja lähdeviitteet tutkielmaan, niiden oikeaoppiseen muotoiluun löytyy työkalut Viittaukset-valikosta.