Title: Pariharjoitus: Tiedoston jakaminen ja yhteiskäyttö
Course: Digikurssi 2020 > Section: Tiedostot, tallennus ja jakaminen

1. Etsi edellisessä harjoituksessa luomasi tiedosto "Digiharjoitus 1 - mindset". Vasemman yläkulman ruudukosta pääset aina OneDriveen ja eri sovelluksiin.
2. Jaa tiedosto jollekin kaverillesi muokkausoikeuksin. VINKKI! Aina kun koko tiedostolle pitää tehdä jotain (tallentaa, jakaa, tulostaa, muuntaa toiseen muotoon tms.) toiminnot löytyvät yläpalkin "Tiedosto"-kohdasta. Muista, että voit pitää kahta ikkunaa rinnakkain, jolloin voit toisesta lukea ohjeita ja toisessa toimia niiden mukaan.
  - Valitse Jaa.
  - Valitse Jaa muiden kanssa.
  - Katso, sanotaanko linkin asetuksissa, että kaikki joilla on linkki, voivat muokata.
  - Täydennä kenttään kaverisi / opettajasi nimi (yleensä kannattaa alkaa kirjoittaa sukunimeä).
  - Lähetä.
3. Kun joku on jakanut sinulle tiedoston, saat siitä ilmoituksen Outlook-sähköpostiisi (@edu.tampere.fi-osoite). Löydät jaetut tiedostot myös OneDrivesta kohdasta Jaettu kanssani / Shared with me. Avaa jaettu tiedosto Wordin työpöytäversiossa "Avaa Wordissa". Jos teet niin ensimmäsitä kertaa, ohjelma kysyy, millä tilillä käytät Wordia. Täytä tiedot koulun O365-tilistä.
4. Kirjoita kaverillesi tiedostoon 1-3 ohjetta, joilla hän voisi päästä kohti kasvun ajattelutapaa.
5. Tallenna / tarkista, että tiedosto on tallentunut automaattisesti. Kun työskentelet työpöytäversiolla yhteydessä O365-palveluun, nimetyt tiedostot tallentuvat automaattisesti. Jos luot tiedoston Wordin työpöytäversiossa etkä ole tallentanut sitä OneDriveen, se ei tallennu automaattisesti työskentelyn aikana vaan sinun pitää muistaa tallentaa säännöllisin väliajoin.
6. Käy katsomassa, millaisia vinkkejä sait oman mindsettisi kehittämiseen! Lukuisten oppimispsykologian tutkimusten mukaan muuttumattomuuden ajattelutapa ("Ei mulla ole matikka-/kielipäätä") estää ihmistä saavuttamasta sitä osaamisen tasoa, joka tosiasiassa olisi hänelle aivan hyvin mahdollinen. Älä sorru tähän ansaan lukio-opinnoissasi!
7. Harjoittele vielä tiedoston tallentaminen pdf-muotoon. Pdf on tiedostomuoto, joka on vähän niin kuin kuva esimerkiksi kokonaisesta tekstitiedostosta tai powerpointista. Pdf-tiedostoa ei voi suoraan muokata, mutta sen etuna on, että vaikka vastaanottajalla ei olisi käytössään ohjelmaa, jolla tiedosto on alkujaan luotu (esim. Wordia puhelimella), hän pystyy silti avaamaan ja lukemaan pdf:n niin, että kaikki asetukset säilyvät ja tiedosto on siisti. Joskus opettajat haluavat palautukset nimenomaan pdf-tiedostoina. Pdf-muotoon saat tiedoston kahdella tavalla (tee nyt jälkimmäisellä):
  1. Jos työskentelet työpöytäversiossa, tallentaessa voit valita tiedostomuodon (.docx tai pdf - on siellä monia muitakin vaihtohetoja mutta näitä kahta tarvitset).
  2. Online-versiossa kun valitset Tallenna nimellä, voit seuraavaksi valita Lataa PDF-tiedostona.
  3. Etsi koneeltasi Resurssienhallinta ja sieltä ladatut tiedostot. Pdf-tiedostosi pitäisi löytyä sieltä.
  4. Mene OneDriveen. Valitse sieltä Lataa palvelimeen / Upload. Valitse luomasi pdf-tiedosto ja lataa se OneDriveen.

Tiedostoja ladataan siis kahteen suuntaan. Toisaalta lataat tiedostoja internetistä koneellesi (download), jolloin ne yleensä löytyvät Ladatut tiedostot-kansiosta koneesi Resurssienhallinnasta. Toisaalta tiedostoja ladataan koneelta pilveen OneDriveen (upload).

Tiedoston jakamista ja yhteiskäyttöä tulet tarvitsemaan lukemattomia kertoja. Palautat tuotoksia opettajan kommentoitavaksi jakamalla tiedoston hänen kanssaan tai saat vertaispalautetta jakamalla työsi toisen opiskelijan kanssa. Ryhmätöiden tekeminen on sujuvaa yhteistä tiedostoa muokaten. Joskus opiskelijat kuvittelevat jakavansa tiedoston ihan vain kopioimalla URL-osoitteen. Se ei kuitenkaan anna vastaanottajalle käyttöoikeuksia tiedostoon - siksi jakaminen tehdään AINA Jaa-toiminnon kautta.