Title: Netiketti ja tietoturva
Course: Digikurssi 2020

Osion tavoitteet:

- osaat luoda hyviä salasanoja
- osaat kirjoittaa asiallisen ja hyvän vaikutelman antavan viestin
- tiedät, miten voit suojautua haittaohjelmilta
- osaat pitää huolta yksityisyydestäsi ja turvallisuudestasi
- osaat suojella tulevaisuuden minääsi

Toimivat salasanat

Koulun palveluissa pärjäät Wilma-tunnuksellasi, jonka @edu.tampere.fi-muodolla pääset O365:een ja Moodleen. Salasanan pääset muuttamaan Wilman etusivulla ennen kirjautumista. Tee tästä salasanasta turvallinen ja helposti muistettava. Salasana ei koskaan saa olla mikään olemassaoleva sana sellaisenaan. Helposti muistettavan epäsanan saat aikaan vaikka jonkin hyvän voimabiisin sanojen alkukirjaimista. Kun lisäät vielä muutaman numeron tai merkin, sinulla on turvallinen ja toimiva salasana. Miksi salasanoilla on väliä? Ota selvää ja ota opiksesi!

Tyylikästä toimintaa

Fiksuilla viesteillä saat asiallesi paremman vastaanoton - kiinnitä siis huomiota tyyliin sähköpostissa ja Wilmassa. Somessa voi olla vapaammin, mutta vaikka muut käyttäytyisivät kuinka huonosti tahansa omalla nimellään tai nimimerkillä, sinun ei tarvitse. Älä tee mitään sellaista, mitä et voisi tehdä kasvotusten sinulle tärkeiden ihmisten edessä. Jätät digimaailmaan jäljen, joka voi tulla tulevan työnantajasi silmien eteen.

Turvallisuudesta kannattaa huolehtia

Mitä tietoja itsestä kannattaa paljastaa missäkin? Miten suhtautua nettituttavuuksiin? Miten välttyä haittaohjelmilta? Miten tunnistaa roskapostin ja huijausviestit? Monenlaisia harmeja voi välttää, kun tietää, mitä tekee.