Title: Kaksi ikkunaa rinnakkain
Course: Digikurssi 2020 > Section: Keskeisimmät käyttäjän kikat

Kouluhommissa on usein kätevää, kun saa pidettyä kahta asiaa yhtäaikaa näkyvissä: toisessa ikkunassa voi olla esimerkiksi ohjeet tai tehtävän aineisto ja toisessa työstät jotakin. Selaimissa ja ohjelmissa on yleensä oikeassa yläkulmassa painikkeet, joista saat a) kutistettua ikkunan tehtäväpalkkiin b) pienennettyä ikkunaa ja palautettua sen taas täyskokoiseksi, c) suljettua ikkkunan.

Kokeile pienentää moodle-ikkunasi. Jos selaimessa on toisella välilehdellä esimerkiksi Digitreenit tai Googlella löytynyt ohjesivu, saat sen näkymään yhtäaikaa eri ikkunassa ihan vain vetämällä sen sivuun. Viemällä kursorin ikkunan reunan päälle, saat muutettua koon sopivaksi, ja yläosasta saat liikuteltua ikkunat haluamiisi kohtiin.

Windows-käyttöjärjestelmässä voit myös vetää ikkunan niin oikealle kuin pystyt. Tällöin ikkuna automaattisesti täyttää puoli näyttöä ja toiselle puolelle voit valita, minkä avoinna olevan ikkunan haluat auki toiselle puolelle. Näiden välissä olevasta rajapinnasta voit myös muuttaa ikkunoiden kokoa.

Applen koneissa voit määrittää erilaisia toimintoja, kun viet kursorin eri nurkkiin. Kokeile muokata asetuksia omenavalikon kautta!