Title: Keskeisimmät käyttäjän kikat
Course: Digikurssi 2020

Suojaa itsesi päänsäryiltä ja valvomiselta

Päänsäryt johtuvat useimmiten huonosta unesta, jumiutuneista niskoista tai silmiä rasittavista näytön asetuksista. Puhelimen ja tietokoneen ruudulta tulee sinivaloa, joka saa aivot uskomaan, että on päivä. Viimeistään tuntia ennen nukahtamisaikaa aivojen pitäisi kuitenkin osata erittää melatoniinia, joka virittää aivojen muut nukahtamismekanismit toimintakuntoon.

Kakkospainike käyttöön ja tietokoneen työpöytä kuntoon

Kokeile, mitä kaikkea saat aikaan napsauttamalla hiiren kakkospainiketta eli oikeanpuoleista painiketta, kun osoitat eri kohtia koneellasi. Hiiren kakkospainike on varsinainen taikanappula tietokoneen käytössä!

Useimpia asioita tietotekniikasta oppii vain kokeilemalla ja tekemällä. Tutki ja kokeile, miten saat tietokoneesi työpöydän eli näytön perusnäkymän toimivaksi. Miten saat helpon pääsyn tavallisimpiin ohjelmiin (pikakuvakkeet, kiinnitys aloitukseen tai tehtäväpalkkiin)? Miten saat taustakuvan vaihdettua? Googlaa tarvitsemasi ohjeet, jos kokeilemalla ei selviä!

Pikanäppäimet helpottavat

Aina ei löydy erillistä "kopioi" tai "liitä"-komentoa, jota voisi klikata. Silloin on kätevää tuntea hiiren kakkospainikkeen lisäksi tavanomaisimmat näppäinkomennot. joiden käyttäminen myös nopeuttaa työskentelyä. Poimi alta ainakin kaksi itsellesi uutta ja päätä panostaa hetki kymmensormijärjestelmään!

Pysähdy hetkeksi katsomaan, mitä on tullut jo opittua!