Title: 1. Asenna Google Chrome ja/tai Mozilla Firefox koneellesi.
Course: Digikurssi 2020 > Section: Tietokone käyttökuntoon

Asenna Google Chrome ja/tai Mozilla Firefox koneellesi. (ohje Chromen asentamiseen, ohje Firefoxin asentamiseen). Päätä samalla, minkä selaimen asetat oletusselaimeksi. Tarvittaessa hae googlella ohjeet oletusselaimen asentamiseen oman koneesi käyttöjärjestelmässä - esim. "Chrome oletusselain Mac".

Tutki selainta yksin tai kaverin kanssa sen verran, että tiedät

1. mistä sivun saa ladattua uudestaan (ympyränuoli). Monissa ongelmatilanteissa kannattaa kokeilla sivun uudelleen lataamista.
2. mistä saisit otettua leikkeen / kuvakaappauksen sivusta, jos vaikka haluaisit jonkin palan kuvana muistiinpanoihisi.
3. mistä saat tyhjennettyä selainhistorian. Historia kannattaa poistaa tietoturvasyistä, kun lopettaa julkisen koneen käytön.

Joskus voit saada ohjeeksi kopioida URL-osoitteen. URL-palkki näyttää suurin piirtein tältä. Tällä hetkellä olemme digabi.fi-sivustolla, joka näkyy osoitteessa. Lukon kuva ilmaisee, että yhteys on salattu. Yhteyden salaaminen tarkoittaa internetissä sitä, että kukaan muu ulkopuolinen ei voi tarkastella tietoa, joka siirtyy käyttäjän ja palvelimen välissä. Salattuja yhteyksiä käytetään esimerkiksi verkkopankeissa ja useissa foorumeissa. Kuvassa näkyy myös sivun uudelleen lataamisen ympyränuoli.