Title: Kanavat Teamsissa
Course: Digikurssi 2020 > Section: Teamsissa opiskelu

Kanavilla tehdään ryhmätöitä tai jaetaan materiaaleja

Opettaja voi luoda kanavia tiimin sisälle. Näitä käytetään esimerkiksi ryhmätöihin ja -keskusteluihin tai materiaalien jakamiseen eri aihekokonaisuuksittain. Kanavat löytyvät tiimin vasemmasta laidasta tiimin nimen alta.

Kokoukset kanavilla

Opettaja voi pyytää sinua menemään tunnin aikana toiselle kanavalle ja aloittamaan kokouksen pienryhmän kanssa. Voit poistua alkuperäiseltä oppitunnilta (kokouksesta) sulkematta sitä. Klikkailet kokouksen aikana siis tiimiin ja sieltä sinulle määritetylle kanavalle. Kun aloitat tai liityt siellä kokoukseen, alkuperäinen kokous siirtyy automaattisesti pitoon. Voit palata kokoukseen sulkemalla kanavalla olevan ryhmäkokouksen ja valitsemalla "Liity uudelleen" alkuperäisestä kokouksesta.

Kanava voi olla myös yksityinen, jolloin sinä näet vain ne kanavat, joihin sinut on laitettu. Näillä kanavilla kokouksia ei voi tallentaa.

Kanavaa ei löydy?

Jos kanavaa ei näy, se voi olla piilossa. Kanavalistan alapuolella lukee tässä tapauksessa "Piilotetut kanavat". Klikkaa sitä, niin näet kaikki piilossa olevat kanavat.