Title: Vaihe 3 - Oman Abitti-tikun päivittäminen ja tekeminen
Course: Digikurssi 2020 > Section: Abitti - pakollinen

Kuvan tikun kaltaista Ylioppilastutkintolautakunnan vaakunalla varustettua tikkua käytät vain virallisissa ylioppilaskirjoituksissa. (kuva kopioitu osoitteesta https://www.ylioppilastutkinto.fi/cache/magick/2019k_ongelmatikku-4013e55e7c52772a0dd8d1f57a7279b6.jpg)

Saat lukion alussa oman USB-tikun (min. 8Gt). Tikku on oma Abitti-tikkusi. Tikulle saattaa olla ladattu valmiiksi Abitti-järjestelmä tai sitten oletus on, että teet itse oman Abitti-tikkusi.

Huom! Abitti-tikun päivitys tehdään aina "tekemällä /kirjoittamalla uusi tikku" eli samat ohjeet pätevät sekä upouuden tikun kirjoittamiseen että tikun päivittämiseen.

Oman Abitti-tikun tekeminen ohjeistetaan Ylioppilastutkintolautakunnan sivulla:

https://www.abitti.fi/fi/ohjeet/usb-tikun-kirjoittaminen/

Seuraa ohjetta ja onnistu! Tikun tekemisen ja päivittämisen pitäisi onnistua omalla tietokoneellasi. Jos näin ei ole, auttaisiko kaverisi sinua? Koulun koneilla Abitti-tikkujen tekeminen ei valitettavasti onnistu, sillä käyttäjillä ei ole niihin järjestelmänvalvojan oikeuksia.

Voit myös hakea "abitti-tikun päivitys" ja saat tulokseksi mm. ohjevideoita.

Abitti-tikkuja tulee päivittää kolme-neljä kertaa lukuvuodessa. Päivitys tehdään kuten uusikin Abitti-tikku eli lataamalla läppärille uusi versio opiskelijan Abitti-tikusta ja tallentamalla tämä sitten omalle Abitti-tikulle.

HUOM! Lukiosi tiedottaa aina Abitti-tikkujen päivittämistarpeesta eli päivitysajankohtaa ei saa päättää itse.