Title: TOKI-verkkokirjasto palvelee monella tavalla
Course: Digikurssi 2020 > Section: Tiedonhallinta

TOKI-verkkokirjasto

TOKI-verkkokirjasto on suunnattu Tredun ja lukioiden opiskelijoiden opintojen tukemiseen. Löydät sivustolta laajan valikoiman sähköisiä aineistoja, e-kirjoja, linkkejä sekä sähköistä oppimateriaalia.

https://toki.verkkokirjasto.fi/

Aineistohaku

 Asiakkaana kirjastossa

Kirjaston asiakkaaksi voit ilmoittautua omassa kirjastossasi, josta saat TOKI-kirjastokortin. Lue lisää Asiakkaana kirjastossa -sivulta.

TokiON on verkkokirjaston rinnalla toimiva mobiilisovellus, jonka voit ladata puhelimeesi. Lue lisää TokiON-sovelluksesta.

TOKI-verkkokirjaston aineistot

TOKI:n Lehdet, e-lehdet -sivulla on muun muassa HS Digilehti, HS Arkisto, DigiAamulehti, ePress -sanomalehtiä ja eMagz -aikakauslehtiä. Lehtiä voit lukea oppilaitoksen verkossa.

RedFox -sanakirjapalvelu

- 41 kieltä, laaja erikoisalojen sanasto, opetusvälilehdellä runsaasti opetusvideoita.

MOT -sanakirjapalvelu

- laaja erikoisalojen sanasto sekä suomi-englanti-suomi -käännöspalvelu. Mahdollista luoda MOT Mobile Online -palvelu puhelimeen. Tili luodaan oppilaitoksen verkossa MOT-palvelussa.

Ellibs -e-kirjapalvelu

Ellibsin kautta pääset lainaamaan ja lukemaan e-kirjoja. Voit ehdottaa haun avulla löytämääsi kirjaa omaan kirjastoosi, jos sitä ei siellä vielä ole.

Lähteet ja lähdekritiikki

Tiedonhaun ohjaus -välilehdeltä löytyy vinkkejä  tehokkaaseen tiedonhakuun ja tekijänoikeusasioihin. Siellä on myös linkkilistoja kuva- ja äänipankkeihin.

Lähdekritiikki

Tietoa hakiessa kannattaa aina muistaa lähdekritiikki, eli lähteen luotettavuuden arvioiminen. Joskus lähde voi kertoa virheellistä tai vanhaa tietoa.

Mielessä kannattaa pitää mm. seuraavat kysymykset:

- Onko sisältö totta? Totuutta on vaikea arvioida, jos ei tiedä asiasta paljon. Usean lähteen vertailu auttaa.
- Kenen tekemää sisältö on?
- Missä tarkoituksessa sisältö on tuotettu?
- Onko kyseessä tutkittu tieto vai mielipide?
- Milloin sisältö on julkaistu?

Lähteet

Kuka tahansa voi tehdä nettisivustoja ja esittää niillä mitä tahansa materiaalia. Sivujen siisti ulkonäkö ei ole tae luotettavasta sisällöstä, joten sisältöä on aina syytä tutkia huolellisesti.

Luotettavilta nettisivuilta pitäisi löytyä mm. seuraavia tuntomerkkejä:

- tieto tekijöistä
- maininta siitä, milloin sivut ovat tehty tai päivitetty
- keskeisen sisällön helppo löytyminen
- sivuston tarkoituksena on opetus tai tiedotus mainostamisen, myynnin tai viihdytämisen sijasta

Kannattaa vertailla muiden internetistä löytyvien lähteiden sisältöjä ja etsiä mahdollisia yhtäläisyyksiä ja ristiriitaisuuksia.

Kopiraittilan lähdemerkintäohje