Title: Kuvat ja kaaviot
Course: Digikurssi 2020

Osion tavoitteet:

- osaat ottaa kuvakaappauksen näytöltä
- tiedät, miten löydät luvallisia kuvia tuotoksiisi
- osaat tehdä yksinkertaista kuvanmuokkausta

Kun vastaukseksi pitää palauttaa kuva

Koulussa kohtaat melko usein tehtäviä, joissa vastaukseksi palautetaan kuva. Silloin on tarpeen osata ottaa kuvakaappaus näyttöruudusta. Joskus tehtävänä on ottaa omalla puhelimella kuvia, jotka pitäisi saada koneelle jatkokäsittelyyn ja palautettavaksi. Katso alta ohjeet, jos kuvien kanssa touhuaminen ei ole ennestään tuttua!

Kuvia esityksiin ja tutkielmiin

Kuvakaappausten ottaminen mistä tahansa on varsin helppoa ja näppäinkomennolla liität niitä kätevästi töihisi. Ongelmana on, että mikä tahansa kuvien kopioiminen ei ole sallittua. Onneksi internetistä löytyy nykyään valtavasti CC-lisensoituja kuvia, joita saa käyttää vapaasti omien kuvien lisäksi. Ota selvää, mistä ja miten löydät näppärimmin laillisia kuvia esityksiisi!

Tarvitseeko kuvia osata jotenkin käsitellä?

Kyllä ja ei. Useimmiten pärjäät erinomaisesti sillä, mitä Word ja PowerPoint automaattisesti tarjoavat kuvatyökalujen toiminnoissa. Niillä saat rajattua, käännettyä, muutettua kokoa ja tehtyä pieniä korjauksia. Lisäämällä päälle muodon (ympyrä ilman täyttöä, nuoli tms.) saat tarvittaessa korostettua haluamasi kohdan kuvasta. Samoissa ohjelmissa pystyt lisäämään kuvioita ja kaavioita.

Joissakin aineissa tulee vastaan tehtäviä, joissa jonkin kuvan, esimerkiksi kartan, päälle lisätään monenlaista informaatiota. Siinä yhteydessä harjoitellaan tarvittavia taitoja ylioppilaskokeessa käytössä olevien ohjelmien avulla. Windows- koneiden Paint on hyvin samanlainen kuin ylioppilaskokeessa käytössä oleva Pinta. Lisäksi koeympäristössä on saatavilla suosittu ilmaisohjelma Gimp, jonka voi ladata ilmaiseksi käyttöön tästä linkistä. Alla olevien materiaalien avulla voit tutustua Gimpiin.