Title: Miellekartta on hyvä ajattelun apuväline - etsi itsellesi mieluinen miellekarttaohjelma!
Course: Digikurssi 2020 > Section: Tiedonhallinta

Miellekarttoja voi tehdä käsin tai sähköisesti. Sähköisten miellekarttojen etuna on se, että paperin reunat eivät tule vastaan ja palasia voi järjestellä loogisempaan järjestykseen, kun alkaa hahmottaa kokonaisuutta paremmin. Miellekartta toimii hyvin
1. oppimistehtävän suunnittelussa ja ajatusten virittelyssä
2. kirjoitelman tai esseen suunnittelussa
3. muistiinpanoissa opitun jäsentäjänä
4. kertausvälineenä: tee ensin muistinvaraisesti miellekartta ja tarkista sitten oppimateriaalin kanssa kohdat, joista olit epävarma - tällainen vapaa mieleenpalautus ja itsensä testaaminen on tutkitusti yksi tehokkaimmista opiskelutavoista.

Saatat jo tunteakin sähköisiä miellekarttaohjelmia, joita on lukuisia. Paljon käytettyjä ovat esimerkiksi Popplet (jonka maksuton käyttö on valitettavasti rajallista), GoogleDriven lisäosana toimiva MindMup tai Bubbl.us, jonka maksuton käyttö on myös rajallista. Omaksi miellekarttatyökaluksi kannattaa valita sellainen, jonka toiminta tuntuu helpolta ja sujuvalta. Etsi itsellesi mieluinen miellekarttaohjelma!