Title: Vaihe 1 - Oman tietokoneen käynnistys Abitti-tikulta (USB-tikulta) Abittiin.
Course: Digikurssi 2020 > Section: Abitti - pakollinen

Fiksuin tapa lähteä käynnistämään omaa tietokonetta USB-tikulta on hakea siihen ohjeet.

Toimi siis näin: Kirjoita hakukoneeseen esim. Googleen mahdollisimman tarkasti oman tietokoneesi malli ja merkki sekä USB boot.

Esim. "HP EliteBook 820 Q3 USB boot" ja toimi ohjeiden mukaan.

Todennäköisesti saat ohjeistuksen tarkastaa, että koneesi BIOS-asetuksissa on sallittu koneen käynnistäminen USB-tikulta. Saatat joutua myös muuttamaan koneesi käynnistysjärjestyksen prioriteettejä siten, että tietokoneesi käynnistyy ensisijaisesti USB-tikulta, jos siinä on käynnistettäessä USB-tikku kiinni. Muutoin tapahtuu normaali käynnistys koneen omaan käyttöjärjestelmään.

Erinomaisen selkeät ohjeet löytyvyät boottaus.fi-sivulta.

Abitti-sivusto ohjaa sinua myös asiaan. Tutustu ohjeeseen tämän linkin kautta.

Oman tietokoneen käynnistystä USB-tikulta harjoitellaan lukion alussa, koska jokaisen opiskelijan täytyy osata käyttää omaa tietokonettaan itsenäisesti. Joten pidäthän huolta, että osaat asian! Kysy rohkeasti ryhmäläisiltäsi, digitutoreilta ja opettajilta apua asiaan, jos se ei suju. Treenaa asiaa niin kauan, että onnistut.