Title: Abitti - pakollinen
Course: Digikurssi 2020

Osion tavoitteet:

- tiedät, mikä on Abitti
- osaat käynnistää oman tietokoneesi Abitti-tikulta (USB-tikulta)
- osaat liittyä kurssikokeeseen Abitti-koejärjestelmässä
- osaat tehdä ja päivittää oma Abitti-tikkusi
- osaat liittyä tietokoneellasi viralliseen ylioppilaskoe-ympäristöön (tämän ehdit opetella kahden vuoden päästä)

Abitti on Ylioppilastutkintolautakunnan julkaisema koejärjestelmä, jota lukiolaiset käyttävät omilla tietokoneillaan. Kun käynnistät oman koneesi Abitti-tikulta (USB-tikulta), saat abittijärjestelmän käyttöösi. Silloin käytössäsi on useita sovelluksia (laskinohjelmia, LibreOfficen sovellukset, kuvankäsittelyohjelmia jne.). Kaikki ylioppilaskirjoitukset on tehty digitaalisina keväästä 2019 lähtien abittijärjestelmässä. Sen vuoksi lukiolaiset harjoittelevat Abitin sujuvaa käyttöä eri oppiaineissa koko lukion ajan.

Tässä osiossa annetaan käytännön ohjeistusta ja vinkkejä siihen, kuinka etenet oman tietokoneesi kanssa osaajana kohti ylioppilaskoeympäristön käyttöä. Osiot on tarkoitettu tehtäväksi numerojärjestyksessä. Jokaisessa lukiossa asiaa käsitellään myös yhteisesti.

Apua saat oman koulusi digitutoreilta (opiskelijoilta) ja digimentoreilta (opettajat) sekä atk-tuelta.